εδοξεν τηι βουληι και τωι δημωι τηλεμνηστος αριστειδου ειπεν επειδη δημητριος απολλωνιου περγαμηνος ανηρ αγαθος ων διατελει περι τε το ιερον και τον δημον τον δηλιων και περι πλειστου ποιουμενος την προς τους θεους ευσεβειαν και εαυτον ε[υ]χρηστον εν παντι καιρωι παρασκευαζει κο[ι]νει τε τει πολει και καθ ιδιαν εκαστωι των εντυνχανοντων πολιτων [εις] α αν τις αυτον παρακαλει και τοις αφικ[νουμ]ενοις των πολιτων προς τον βασιλεα συνεργει μετα πασης πρ[ο]θυμιας εν οις αν χρειαν εχοντες τυνχανωσιν και πραττει δια παντος παρα τωι βασιλει τα συ[μ]φεροντα περι τε του ιερου και του δημου του δηλιων περι δη τουτων αγαθει τυχει δεδοχθαι τει βουλει και τωι δημωι ειναι προξενο[ν] και ευεργετην δημητριον απολλωνιου περγαμηνον και τους εγγονους και ειναι αυτοις εν δηλωι γης και οικιας εγκτησιν κα[ι] προεδριαν εν τοις αγωσιν οις ο δημος συντελει και προσοδον προς την βουλην και το[ν] δημον πρωτοις μετα τα ιερα υπαρχειν δε δημητριωι και τοις εγγονοις αυτου και τα αλλα παντα οσα δεδοτα[ι] και τοις αλλοις προξενοις και ευεργεταις του τε ιερου και δηλιων αναγραψα[ι] δε τοδε το ψηφισμα την μεν βουλην εις το βουλευτηριον τους δε ιεροποιους εις το ι[ε]ρον στησιλεως πραξιμενου επεψηφι[σ]ε.
Delos — beg. 2nd c. BC
 beg. 2nd c. BC